b'\n_START_ARTICLE_\nPagdiskaril ng tren sa Santiago de Compostela\n_START_SECTION_\nPambungad\n_START_PARAGRAPH_\nIsa ang Espanya sa mga may pinakamalawak na kalambatan ng matuling daangbakal (high-speed railway network) sa buong mundo, na itinayo at pinananatili ng kompanyang pang-imprastruktura na Adif, at tinatakbo ng RENFE, ang kompanyang daangbakal na nasa pagmamay-ari ng estadong Espanyol. Ang pampasaherong tren na RENFE Klase 130 ay tumatakbo sa isang matulin na daangbakal, pero hindi ito ang pinakamabilis na tren ng kompanya.\n_START_SECTION_\nPagdiskaril\n_START_PARAGRAPH_\nNoong 8:41 n.g. CEST (6:41 n.g. UTC, 2:41 n.u. PST) ng 24 Hulyo 2013, nawasak ang dulo ng pampasaherong treng RENFE Klase S730 na may biyaheng Madrid Chamart\xc3\xadn patungong Ferrol sa mabilis na ruta (express route) ng linyang matuling daangbakal ng Olmedo-Zamora-Galicia sa Angrois, Santiago de Compostela. Ipinakita ng kamera sa gilid ng riles na isa sa mga pampasaherong bagon na nasa harap ang unang bumagsak sa riles, kasunod ang ibang bagon at ang lokomotibo. Mayo 218 pasaherong nasa loob ng tren nang nangyari ang aksidente._NEWLINE_Isa sa mga bagon ng tren ang nasira sa aksidente, habang isa pa ang nasunog. May mga \'di-opisyal na ulat na nagsasabing bumibiyahe ang tren nang dalawang beses sa hangganan ng tulin nang lumiko ito sa kurbada._NEWLINE_Ayon sa Reuters, 178 katao ang dinala sa ospital. Ang mga nasugatan ay nasa 140 at 79 ang namatay (ang unang ulat ay 80 pero namali ang bilang dahil sa dobleng pagbilang sanhi ng pagkalat ng bahagi ng ilang mga katawan). Ang dalawang nagmamaneho ng tren ay nasaktan sa insidente pero nakaligtas. Simula noong 25 Hulyo, 36 mga tao ang nasa kritikal na kondisyon. Ang pagdiskaril ng tren sa Santiago de Compostela ay ang pinakamalubhang aksidente sa riles na naganap sa Espanya mula noong nangyari ang aksidente sa Torre del Biezo noong 1944.\n_START_SECTION_\nMga reaksiyon\n_START_PARAGRAPH_\nNagpatawag si Mariano Rajoy, and Punong Ministro ng Espanya, ng biglang pulong ng pamahalaan makatapos ng aksidente. Sinabi ni Rajoy na "nais kong ipakita ang aking pagkalungkot at pagkakaisa kasama ng mga biktima ng malubhang aksidenteng daangbakal sa Santiago" ("I want to express my affection and solidarity with the victims of the terrible train accident in Santiago"). Sa susunod na araw, binisita ni Rajoy ang lugar ng insidente at nagdeklara siya ng tatlong araw ng pambansang pagluluksa. Bumisita naman sina Haring Juan Carlos at Reyna Sof\xc3\xada sa mga nasaktan sa aksidente sa ospital ng Santiago de Compostela._NEWLINE_Ani Alberto N\xc3\xba\xc3\xb1ez Feij\xc3\xb3o, ang pinuno ng pamahalaang panrehiyon ng Galisya, "may mga bangkay na nakatengga sa riles. Mala-Dante ang tanawin." ("There are bodies lying on the railway track. It\'s a Dante-esque scene.") Mahigit 320 pulis ang ipinadala sa lugar ng insidente. Ipagdidiriwang sana ng Galisya ang pambansang araw nito (D\xc3\xada Nacional de Galicia) noong 25 Hulyo, ngunit kinansela ito dulot ng aksidente.\n_START_SECTION_\nPagsisiyasat\n_START_PARAGRAPH_\nAng Komisyon ng Pagsisiyasat sa mga Aksidenteng Daangbakal (Comisi\xc3\xb3n de Investigaci\xc3\xb3n de Accidentes Ferroviarios, CIAF) ang may pananagutan sa mga imbestigasyon sa mga aksidenteng daangbakal (railway accident) sa Espanya. Sinabi ni N\xc3\xba\xc3\xb1ez Feij\xc3\xb3o, "masyadong maagang sabihin ang sanhi ng aksidente." Isang tagapagsalita ng pamahalaan ay sinabi na aksidente ang nangyari sa pagdiskaril ng tren sa Santiago de Compostela at walang tumuturong ebidensiya na terorismo ang sanhi nito._NEWLINE_Sinabi ng mga testigo na ang tren ay lumalakbay nang mabilis bago ito nadiskaril. Iniulat nang \'di-opisyal ng midya na sinabi ni Francisco Jos\xc3\xa9 Garz\xc3\xb3n Amo, isa sa mga nagmamaneho ng tren, na pinatatakbo niya ang tren sa tulin na mahigit 190 kilometro kada oras (118\xc2\xa0mph), at ang at hangganan ng tulip sa kurbadang iyon ay 80\xc2\xa0km/h (50\xc2\xa0mph). Iniulat ng ilan sa midya na pinagmayabang ni Garz\xc3\xb3n Amo noong nakaraang taon sa kaniyang kuwenta sa Facebook na binibilis niya ang takbo ng tren. Isang paskil sa Facebook na iniulat ng midyang Espanyol na maiuugnay kay Garz\xc3\xb3n Amo ay nakasabing, "ang sayang tumakbo kasama ng pulis at lampasan sila, at paganahin ang kanilang kamera ng tulin" ("It would be amazing to go alongside police and overtake them and trigger off the speed camera"), kasama ng isang larawang nagpapakita ng bilis ng takbo ng tren na umaabot sa 200\xc2\xa0km/h (120\xc2\xa0mph)._NEWLINE_Noong 28 Hulyo 2013, kinasuhan si Garz\xc3\xb3n Amo ng 79 bilang ng pagpapatay sa kapwa sanhi ng propesyonal na pagkawalang-ingat (professional recklessness)._NEWLINE_Sa unang pagsisiyasat ng Kataas-taasang Hukuman ng Galisya, nalaman nila na ang tren ay bumibiyahe ng 153\xc2\xa0kilometres per hour (95\xc2\xa0mph) nung nangyari ang aksidente. Sinabi ng mga tagapagsiyasat, ang nagmamaneho ng tren ay tumatawag sa telepono sa mga tauhan ng Renfe tungkol sa ruta hanggang Ferol, hindi kaagad na aktibahin ang preno ng tren, nagalaw naman, ngunit wala sa oras upang panatilihin ang ligtas na limitasyon ng bilis para sa liko.'